BPP กำไรปี 65 พุ่ง 84% บุ๊กรายได้โรงไฟฟ้า “Temple I-หงสา” เล็งปันผล 0.30 บ.
BPP อวดงบปี 65 กำไรพุ่ง 84% แตะ 5.74 พันลบ. จากปีก่อนกำไร 3.13 พันลบ. บุ๊กรายได้โรงไฟฟ้า “Temple I-หงสา” เพิ่ม-มีกำไรจากการขาย "Sunseap" เล็งปันผล 0.30 บ. ขึ้น XD 10 เม.ย.66 กำหนดจ่าย 26 เม.ย.66
BPP กำไรปี 65 พุ่ง 84% แตะ 5.74 พันลบ. บุ๊กรายได้โรงไฟฟ้า “Temple I-หงสา”-มีกำไรจากการขาย "Sunseap" เล็งปันผล 0.30 บ. ขึ้น XD 10 เม.ย.66
22 ก.พ. 2566

บริษัท บ้านปู เพาเวอร์ จำกัด (มหาชน) หรือ BPP รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยหลักเป็นผลจากการรับรู้รายได้ที่เพิ่มขึ้นจากโรงไฟฟ้าพลังงานก๊าซธรรมชาติ Temple I ในประเทศสหรัฐอเมริกาที่ได้เข้าลงทุนในช่วงปลายปี 2564 แม้ว่าจะได้รับผลขาดทุนจากโรงไฟฟ้าพลังงานความร้อนร่วมในประเทศจีน (CHPs) เนื่องจากผลกระทบจากต้นทุนถ่านหินที่อยู่ในระดับสูง อย่างไรก็ตามบริษัทฯ ได้รับรู้ส่วนแบ่งกำไรจากบริษัทร่วมที่สูงขึ้นจากการรับรู้กำไรจากการจำหน่ายเงินลงทุนใน Sunseap รวมถึงการรับรู้ส่วนแบ่งกำไรที่เพิ่มขึ้นจากโรงไฟฟ้าพลังความร้อนหงสา (HPC) ซึ่งมีการเดินเครื่องได้อย่างมีประสิทธิภาพ และจากโรงไฟฟ้าถ่านหินซานซีลู่กวง (SLG) ที่มีปริมาณการขายไฟฟ้าและราคาขายไฟฟ้าที่เพิ่มขึ้นจากการเริ่มขายไฟฟ้าในตลาดค้าส่งไฟฟ้า กอปรกับการเข้าทำสัญญาซื้อถ่านหินระยะยาวได้ในราคาที่ดี ทให้ต้นทุนถ่านหินลดลงอย่างมีนัยสำคัญ
นอกจากนั้นที่ประชุมคณะกรรมการบริษัทฯ วันที่ 22 ก.พ.66 จ่ายปันผลจากงวดดำเนินงานวันที่ 1 ก.ค. 65 ถึงวันที่ 31 ธ.ค. 65 เป็นเงินสดในอัตรา 0.30 บาท กำหนดขึ้นเครื่องหมาย XD วันที่ 10 เม.ย.66 และกำหนดจ่ายเงินปันผลในวันที่ 26 เม.ย.66